text: বাগদাদ বুলেটিন ছিল একটি স্বাধীন দ্বিসাপ্তাহিক ইংরেজি ভাষার নিউজ ম্যাগাজিন যা ইরাকে প্রকাশিত হয়েছিল।
  
  ইতিহাস ও পরিলেখ 
  বাগদাদ বুলেটিন প্রথম প্রকাশিত হয়েছিল ৯ই জুন ২০০৩ সালে। ইরাকের আনুমানিক সত্তরটি খবরের কাগজের মধ্যে সাদ্দাম হুসাইনের পতন এবং ২০০৩-এর ইরাক আক্রমণ সম্পর্কে লিখা হচ্ছিল, যার মধ্যে এটি একটি। এর প্রতিষ্ঠাতা হলেন র‌্যাল্ফ হাসাল, একজন ব্রিটিশ সাংবাদিক, ডেভিড এন্ডারস, আমেরিকান সাংবাদিক, শাদি আলকাসিম, জর্দানের সাংবাদিক, সেবাস্তিয়ান উডস-ওয়াকার এবং মার্ক গর্ডন-জেমস, উভয়ই ব্রিটিশ সাংবাদিক। ডেভিড এন্ডারস এই পত্রিকার সম্পাদকও ছিলেন।
  
  বাগদাদে মুদ্রিত এবং ইরাকে বিতরণকৃত এই ম্যাগাজিন দেশ পুনর্নির্মাণের সময় মানুষের জীবনে বিভিন্ন কুপ্রভাব তুলে ধরেছিল। বুলেটিনটির উদ্দেশ্য ছিল সাদ্দাম-পরবর্তী সময়ে "ইরাকের পুনর্নবীকরণ প্রক্রিয়া এবং অগ্রগতি নিয়ে প্রশ্ন তোলা এবং বিতর্ক করা"। এটি ইরাকের একটি তথ্য ব্ল্যাকআউটকে তুলে ধরার চেষ্টায় লড়াই করেছিল, যে ব্ল্যাকআউটটি অনেক সহায়তা কর্মীদের, সাংবাদিকদের, আমেরিকা এবং ব্রিটিশ কর্মকর্তাদের পাশাপাশি ইরাকি ইংরেজি ভাষীদের ক্ষতিগ্রস্ত করেছিল।
  
  ম্যাগাজিনে ইরাকি এবং পশ্চিমাদের একটি পূর্ণকালীন প্রতিবেদন পুল ছিল, যার মধ্যে অনেকে অক্সব্রিজের স্নাতকপ্রাপ্ত ছিলেন যারা পূর্বে অ্যাসোসিয়েটেড প্রেস, দ্য নিউ ইয়র্ক টাইমস, দ্য ওয়াশিংটন পোস্ট, রয়টার্স এবং ইভিনিং স্ট্যান্ডার্ডের জন্য লিখেছিলেন। প্রকাশনাটির বিশ্বাস ছিল যে "সকল পক্ষের জন্য একটি সংবাদপত্রের স্বাধীনতা ফোরামের উপস্থিতি একটি অবিচ্ছেদ্য মানবাধিকার।"
  
  এটি নিরপেক্ষ থাকার লক্ষ্যে এবং সারগ্রাহী অতিথি লেখকদের জন্য দেশের পুনর্নবীকরণ সম্পর্কিত বিষয়ে বিতর্ক করার জন্য একটি ফোরাম সরবরাহ করেছিল। ম্যাগাজিনের বিন্যাসের মধ্যে ছিল সংবাদ ও বিভিন্ন বৈশিষ্ট্য, যার প্রথম সংস্করণে আলকপাত করা  হয়েছিল বন্দুকের সাধারন ক্ষমা, অপরাধের প্রকৃত অবস্থা এবং বাগদাদের বিদ্যুৎ সরবরাহের জরাজীর্ণ অবস্থা।
  
  অর্থনৈতিক ও সুরক্ষাজনিত কারনে ২০০৩ সালের ১৫ সেপ্টেম্বর বাগদাদ বুলেটিনের মুদ্রণ অনির্দিষ্টকালের জন্য বন্ধ করা হয়। ম্যাগাজিনটি মোট সাতটি সংস্করণ প্রকাশ করেছিলো এবং এর প্রচারিত কপির পরিমান ছিল ১০,০০০ কপি। এটি বেশিরভাগই বিনামূল্যে বিতরণ করা হয়েছিল.
  
  তথ্যসূত্র
  
  গ্রন্থপঞ্জী 
  
   "বাগদাদ বুলেটিন: ডিসপ্যাচেস অন দ্য আমেরিকান অকুপেশন", ডেভিড এন্ডার্স (ইউনিভার্সিটি অফ মিশিগান প্রেস, ২০০৫, ২০০পি ) ISBN 0-472-11469-7
  
  বহিঃসংযোগ 
   
   এ ডেট্রয়েট ফ্রি প্রেস ইন্টার্ভিউ উইথ দ্য বুলেটিন'স এডিটর, ডেভিড এন্ডার্স
  
  বিষয়শ্রেণী:২০০৩-এর ইরাকি স্থাপনা
  বিষয়শ্রেণী:দ্বিসাপ্তাহিক ম্যাগাজিন
  বিষয়শ্রেণী:ইরাকের বিলুপ্ত ম্যাগাজিন
  বিষয়শ্রেণী:ইংরেজি ভাষার ম্যাগাজিন
  বিষয়শ্রেণী:ইরাকে প্রকাশিত ম্যাগাজিন
  বিষয়শ্রেণী:এশিয়ায় প্রকাশিত সংবাদভিত্তিক ম্যাগাজিন
title: বাগদাদ বুলেটিন